The Falcon and the Winter Soldier
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Uusi maailmanjärjestys (engl. New World Order) | Kari Skogland | Malcolm Spellman | 2021-3-1919. maaliskuuta 2021 |
Kuusi kuukautta ”pliippauksen” jälkeen, Sam Wilson pelastaa Tunisiassa Yhdysvaltain ilmavoimien luutnantti Joaquín Torresin avulla kapteeni Vassantin lentokoneesta, jonka ovat kaapanneet Georges Batroc ja terroristijärjestö LAF. Torres kertoo myös anarkistijärjestö Lipunmurskaajista, joka uskoo maailman olleen parempi paikka pliippauksen aikana. Myöhemmin Washingtonissa Wilson luovuttaa Steve Rogersin kilven Smithsonian-instituutille, vaikka Rogers oli toivonut Wilsonista uutta Kapteeni Amerikkaa. Hän selittää James Rhodesille tuntevansa yhä, että kilpi kuuluu jollekulle muulle. Samaan aikaan, hyvittääkseen tekonsa Talvisotilaana, Bucky Barnes käy pakkoterapiassa tohtori Christina Raynorin luona ja jahtaa Hydran entisiä liittolaisia. Hän kuitenkin salaa tuttavaltaan Yori Nakajimalta sen, että oli aikoinaan tappanut tämän pojan RJ:n. Wilson vierailee Delacroix’ssa sisarensa Sarahin ja sisarenpoikiensa Cassin ja AJ:n luona. Perheyritys Wilson Family Seafood oli rahapulassa, eikä Sarah saanut pankista lainaa, minkä vuoksi hän aikoi vastoin veljensä tahtoa myydä heidän vanhempiensa veneen. Torres todistaa Sveitsissä Lipunmurskaajien tekemää pankkiryöstöä ja kertoo myöhemmin Wilsonille, että sen jäsenillä on yli-inhimillisiä voimia. Wilson näkee tämän jälkeen uutisista kuinka Yhdysvaltain hallitus esittelee maailmalle uuden Kapteeni Amerikan. 
| 2 | Mies tähtikoristein (engl. The Star-Spangled Man) | Kari Skogland | Michael Kastelein | 2021-3-2626. maaliskuuta 2021 |
Uudeksi Kapteeni Amerikaksi on valittu John Walker ja hänen apurikseen Lemar Hoskins koodinimellä ”Taistelutähti”. Barnes ja Wilson lähtevät Müncheniin estämään Lipunmurskaajia ja näiden johtajaa Karli Morgenthau’ta ryöstämästä rokotteita. Walker ja Hoskins saapuvat myös paikalle, mutta epäonnistuvat ryöstön estämisessä. Walkerin yhteistyöhalukkuudesta huolimatta Wilson ja Barnes eivät pidä häntä kilven arvoisena. Lisäksi Barnes syyttää Wilsonia kilvestä luopumisesta ja vie hänet Baltimoreen tapaamaan Isaiah Bradleyä, afroamerikkalaista supersotilasta, jonka kohtasi aikoinaan Korean sodassa ja joka oli tehtävänsä jälkeen istunut aikoinaan 30 vuotta vankilassa hallituksen koekappaleena. Katkerana sekä hallitukselle että Hydralle, Bradley kieltäytyy auttamasta Barnesia ja Wilsonia. Barnes pidätetään pakkoterapian väliin jättämisestä, mutta Walker järjestää hänet vapaaksi ja pakottaa myös Wilsonin terapiaan. Terapian jälkeen Walker ja Hoskins aikovat lähteä tutkimaan Lipunmurskaajia avustaneita siviilejä. Barnes ja Wilson kieltäytyvät jälleen yhteistyöstä, koska haluavat pysyä ”vapaina agentteina”, jolloin Walker varoittaa heitä asettumasta tielleen. Bradleyn katkeruuden vaivaamana Barnes päättää lähteä Berliinissä sijaitsevaan vankilaan tapaamaan henkilöä, joka tietää paljon Hydran historiasta: Helmut Zemoa. 
| 3 | Vallantekijä (engl. Power Broker) | Kari Skogland | Derek Kolstad | 2021-4-22. huhtikuuta 2021 |
Berliinissä Barnes järjestää vankilaan mellakan, jonka turvin Zemo voisi paeta auttamaan Lipunmurskaajien pysäyttämisessä. Zemon yksityiskone vie Barnesin ja Wilsonin mukanaan Madripooriin, rikollisten saarivaltioon. Rikollinen nimeltä Selby paljastaa saarta hallitsevan Vallantekijän palkanneen Wilfred Nagelin, Hydran entisen tiedemiehen, luomaan uuden supersotilasseerumin. Wilson paljastuu Sarahin soittaessa kesken tapaamisen, mutta lainsuojattomana elänyt Sharon Carter ampuu Selbyn ja auttaa kolmikon pakoon palkkionmetsästäjiltä. Wilson lupaa puhdistaa Sharonin maineen, jolloin Sharon opastaa heidät Nagelin laboratorioon. Nagel paljastaa tehneensä uutta seerumia 20 annosta, jotka Morgenthau oli varastanut. Palkkionmetsästäjien löytäessä heidät, Zemo tappaa Nagelin ja järjestää itselleen, Barnesille ja Wilsonille pakoauton. GRC:n (Global Repatriation Council eli Maailman kotiutusneuvosto) ”pakolaisleireillä” olevien pliippauksen takaisin tuomien ihmisten auttamiseksi, Lipunmurskaajat varastavat Vilnassa GRC:n varastosta ruokaa, vettä, lääkkeitä ja huopia. Toverinsa Dovichin kauhuksi, Morgenthau räjäyttää rakennuksen ryöstön jälkeen. Walker ja Hoskins saavat tietää Zemon paosta ja päättävät hallituksen selän takana lähteä hänen, Wilsonin ja Barnesin perään. Barnes, Wilson ja Zemo matkustavat Riikaan, missä Barnes huomaa wakandalaisia jäljityslaitteita ja tapaa Dora Milajeen kuuluvan Ayon, joka etsii Zemoa. 
| 4 | Koko maailma katselee (engl. The Whole World Is Watching) | Kari Skogland | Derek Kolstad | 2021-4-99. huhtikuuta 2021 |
Ayo antaa Barnesille kahdeksan tuntia aikaa ennen kuin noutaisi Zemon takaisin vankilaan. Lisäksi Morgenthau uhkailee GRC:tä uusilla räjäytyksillä, mikäli se ei luovuta varastojensa sisältöä vapaaehtoisesti. Zemo suostuttelee Riian pakolaisleirin lapsia karkeilla ja rahalla kertomaan, että Morgenthaun adoptioäidin, Donya Madanin, hautajaiset ovat iltapäivällä. Walker ja Hoskins tapaavat kolmikon ja Wilson suostuttelee heidät antamaan hänen puhua hautajaisissa Morgenthaulle. 10 minuutin odotuksen jälkeen Walker käy kärsimättömäksi ja yrittää suoraan pidättää Morgenthaun. Tästä seuraa taistelu, jonka aikana Zemo tuhoaa kaikki paitsi yhden annoksen supersotilasseerumia, jonka Walker laittaa salaa taskuunsa. Dora Milajen jäsenet saapuvat noutamaan Zemoa, mutta Walker kyseenalaistaa näiden toimivallan, mistä syntyneen taistelun aikana Zemo pakenee. Morgenthau ottaa yhteyttä Sarahiin ja uhkailee tätä välittämään Wilsonille pyynnön uuteen tapaamiseen. Tapaaminen kuitenkin keskeytyy, kun Walker ja Hoskins saapuvat ja hyökkäävät. Morgenthau tappaa vahingossa Hoskinsin, jolloin raivostunut ja seerumia itseensä käyttänyt Walker tappaa kilvellä siviilien nähden Nico Kovaczsikin, yhden Lipunmurskaajista. 
| 5 | Totuus (engl. Truth) | Kari Skogland | Dalan Musson | 2021-4-1616. huhtikuuta 2021 |
Wilson ja Barnes taistelevat Walkeria vastaan ja ottavat kilven häneltä väkisin pois. Mutta Walker onnistuu tuhoamaan Haukan puvun siivet, jotka Wilson jättää Torresille. Yhdysvaltain hallitus erottaa Walkerin asevoimista sekä Kapteeni Amerikan tittelistä, mutta Walker tapaa myöhemmin kreivitär Valentina Allegra de Fontainen, joka uskottelee tälle hallituksen olevan väärässä. Barnes ja Dora Milajen jäsenet löytävät Zemon Sokoviasta, pidättävät hänet ja lähettävät Lautalle. Wilson menee Baltimoreen tapaamaan Bradleyä, joka paljastaa muiden supersotilastovereittensa joutuneen vangeiksi ja myöhemmin kuolleen, joskus jopa hallituksen toimesta todisteiden hävittämiseksi. Bradley oli vankilasta paettuaan lavastanut oman kuolemansa ja uskoo, ettei Yhdysvallat koskaan hyväksyisi Kapteeni Amerikaksi tummaihoista miestä. Wilson alkaa Sarahin auttamiseksi korjata vanhempiensa veneen, sopii erimielisyytensä Barnesin kanssa ja alkaa myös harjoitella kilven käyttöä. Sharonille työskentelevä Batroc esittää liittoutuvansa Lipunmurskaajien kanssa ja he hyökkäävät New Yorkissa pidettävään GRC:n kokoukseen. Kuultuaan Torresilta Lipunmurskaajien olevan New Yorkissa, Wilson avaa Barnesilta saamansa wakandalaisten lähettämän salkun.  Lopputekstien välissä näytetyssä kohtauksessa Walker takoo romumetallista ja kunniamitaleistaan uuden kilven. 
| 6 | Yksi maailma, yksi kansa (engl. One World, One People) | Kari Skogland | Malcolm Spellman ja Josef Sawyer | 2021-4-2323. huhtikuuta 2021 |
Wilson saapuu New Yorkiin uusilla siivillä sekä uudessa Kapteeni Amerikan univormussa. Lipunmurskaajat kaappaavat GRC:n autot ja helikopterin. Wilson vapauttaa kaapatun helikopterin, kun taas Barnes löytää autot ja vapauttaa osan panttivangeista. Walker saapuu kostaakseen Hoskinsin kuoleman, mutta päätyykin pelastamaan loput panttivangit. Vallantekijäksi paljastunut Sharon kohtaa Morgenthaun, joka oli hänen entinen suojattinsa. Kuultuaan totuuden, Batroc yrittää kiristää Sharonia, joka ampuu hänet. Wilson yrittää puhua järkeä Morgenthaulle, joka osoittaa häntä aseella. Lopulta Sharon ampuu Morgenthaun, kun taas Barnes ja Walker saavat kiinni muut Lipunmurskaajat. Wilson syyttää televisiokameroiden edessä GRC:tä Morgenthaun toimista, kehottaen näitä siirtämään tulevaa lakimuutosäänestystä ja keskittymään leireillä kärsivien ihmisten auttamiseen. Oeznik, Zemon hovimestari, räjäyttää auton, joka kuljettaa vangittuja Lipunmurskaajia. Kreivitär de Fontaine antaa Walkerille uuden mustan univormun sekä uuden koodinimen: USAgentti. Barnes tapaa Nakajiman ja kertoo totuuden RJ:n kuolemasta. Wilson vie Bradleyn ja tämän tyttärenpojan Elin Smithsonianiin katsomaan Kapteeni Amerikka -näyttelyä, jossa nyt mainitaan myös Bradleyn historia. Lopuksi Delacroix’ssa juhlitaan Wilson Family Seafoodin pelastumista vararikolta.  Lopputekstien välissä näytetyssä Sharon saa hallitukselta armahduksen sekä takaisin työnsä CIA:ssa, mutta hän toimii yhä salaa Vallantekijänä, aikoen hyötyä Yhdysvaltain valtionsalaisuuksista sekä uusista aseprototyypeistä.